Diari Oficial de la Generalitat Valenciana


Sumari del DOGV 7286, del 02-06-2014 (2014/4621)

Notificació de la sentència dictada en el procediment de guarda i custòdia número 693/2013.
-------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4621


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 693/2013. [2014/4621]  
Família, guarda, custòdia o aliments de fill menor no matrimonial no consensuat 000693/2013-E  
Secretari judicial: Francisco Javier García Navarro.  
Jutjat de Primera Instància número 6 d'Elx  
Part demandant: Sandra Cecilia Cuenca Zhigue.  
Part demandada: Joffre José Quezada Piedra.  
Sobre: guarda, custòdia o aliments de fills menors no matrimonials no consensuats.  
En este juí s'ha dictat la resolució amb el text literal següent:  
  
  
«Dispositiva  
Estimar parcialment la demanda presentada pel procurador Jesús Ezequiel Pérez Campos, en nom i representació de Sandra Cecilia Cuenca Zhigue, contra Joffre José Quezada Piedra, per la qual cosa:  
1. S'aproven les següents mesures definitives:  
1.1. L'exercici de la pàtria potestat sobre la menor T. S. Q. serà exclusiu per la mare, Sandra Cecilia Cuenca Zhigue. L'exercici exclusiu de la pàtria potestat implica l'adopció per la mare de totes les decisions rellevants que afecten la filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o de model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com la manera de de dur-lo a terme, sense que al respecte tinga prioritat el progenitor amb qui estiga la menor en el moment de ser realitzat; el canvi de domicili; i l'autorització per a l'eixida del territori nacional.  
  
1.2. S'atorga a Sandra Cecilia Cuenca Zhigue el règim de convivència amb la filla menor.  
1.3. No s'establix cap règim de relacions en favor del progenitor no convivent, Joffre José Quezada Piedra.  
1.4. Joffre José Quezada Piedra haurà de satisfer, des de la data de presentació de la demanda (mensualitat 04.2013) i amb caràcter mensual (12 mensualitats anuals), en concepte de gastos ordinaris d'atenció a la seua filla T. S., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.   
Este import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en el futur. L'actualització es produirà de manera automàtica, sense necessitat de requeriment previ. Es considerarà, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza. L'opció ?vol actualitzar una renda?- de la pàgina web de l'Institut Nacional d'Estadística, és la que permet este càlcul.   
L'impagament de la contribució als gastos d'atenció podrà ser constitutiu d'un delicte d'abandó de família previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris de la filla.  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banco Santander núm. 0706 0000 02 0693 13). També es pot realitzar la consignació per mitjà de transferència al número de compte 0049 3569 92 7621340411. S'ha d'indicar en el caseller d'observacions el número 0706 0000 02 0693 13. Queden eximits de la constitució del depòsit per a recórrer els que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Esta és la meua sentència, que pronuncie, mane i firme».  
  
Com que no se sap el domicili o residència actuals de la part demandada, diligència d'ordenació del 15 de maig de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el tauler d'anuncis del jutjat per a portar a efecte la diligència de notificació de sentència.  
  
  
Elx, 15 de maig de 2014.- El secretari judicial: Francisco Javier García Navarro.